สวัสดีค่ะ ยุติการตั้งครรภ์ โดยการดูดออก วันที่ 12/02/2563 ที่ผ่านมา วันที่ 15 ตอนกลางคืน มาเลือดออกมาไม่มีอาการปวดท้อง พอเช้าวันที่ 16 ตื่นเข้ามา พบก้อนเลือด และเริ่มมีอาการปวดท้องคบ้ายปวดประจำเดือน แต่เลือดออกปกติ ไม่มากถึงขนาด ต้องเปลี่ยนผ้าอนามัยเกิน 2-3 แผ่นต่อวัน แบบนี่อาการปกติไหมคะ
สวัสดีค่ะ หลังการยุติการตั้งครรภ์ด้วยการดูดเอาตัวอ่อนออกนั้น อาจจะยังมีเลือดออกจากช่องคลอดได้ประมาณ 1 สัปดาห์หลังทำ แต่เลือดควรเป็นออกแค่กระปริดกระปรอย และค่อยๆน้อยลงไปเรื่อยๆ อาการปวดท้องมีได้บ้างเล็กน้อยสังเกตอาการและปริมาณเลือดค่ะ หากปวดท้องน้อยมาก เลือดออกเริ่มเยอะ เป็นลิ่มเลือด อาจจะเกิดจากแท้งไม่สมบูรณ์ ควรกลับไปพบแพทย์เพื่อดูดเอาออกให้หมด เบื้องต้นงดการมีเพศสัมพันธ์ ไม่ซื้อยาขับเลือดมากินเอง